আপনার দেশ সম্পর্কে কতটা খবর রাখেন আপনি? না, মোটেই চাকরির পরীক্ষায় এই প্রশ্ন আসবে না। তবু আপনার দেশ যখন, তখন আপনার জানাটা জরুরি নয় কি?

• ২০২০ সালে ভারত বিশ্বের ‘তরুণতম দেশ’ হয়ে উঠবে। এই সময়ে দেশের মোট জনসংখ্যার ৬৪ শতাংশই ‘ওয়ার্কিং এজ’ পর্যায়ে থাকবে। ২০১১ থেকে ২০২১ এর মধ্যে ১৫-৩৪ বছর বয়স্কদের সংখ্যা ৪৩০ মিলিয়ন ছাড়াবে।

• ভারতে মদ্যপানের প্রবণতা সবথেকে বেশি। একে বিরাট জনসংখ্যা, তার উপরে হিসেব মোতাবেক, বিশ্বের অর্ধেক হুইস্কিসেবী এদেশেই থাকেন।

• ভারতে চুল বিক্রির হিসেবটাও মারাত্মক। ২০১৫-এর সেপ্টেম্বরেই এদেশে চুল বিক্রি হয়েছে ৭৪ কোটি টাকার। ওই বছর জুন মাসে তা হয়েছিল ১৩০ কোটি টাকার।

• ভারতীয় খনিতে জমা কয়লার পরিমাণ ২৭৫ বিলিয়ন টন। বিশ্বের বৃহত্তম প্রাণী নীল তিমি। ১.৩৭ বিলিয়ন নীল তিমির ওজন এই পরিমাণ।

• ভারতীয় রেলের কর্মীসংখ্যা ১.৪ মিলিয়ন। অনেক দেশের জনসংখ্যাও এত নয়।